Dickie Dick Dickens

Dickie Dick Dickens er fellesnavnet på flere kriminalhørespillserier som gikk sporadisk på NRK Radio fra 1962 til 1976. Det ble i denne perioden produsert åtte separate serier med Dickie Dick Dickens, alle med Frank Robert i hovedrollen. Radioteaterets sjef Hans Heiberg oversatte hørespillet ganske fritt til norsk og kringkastingsteknikeren Paul Skoe bearbeidet og redigerte serien. Musikken ble komponert av Maj og Gunnar Sønstevold. Lyd og teknisk regi var ved Viktor Sandal. Hørespillene ble skrevet av ekteparet Rolf og Alexandra Becker i Tyskland og var en parodi på amerikanske krim-klisjeer. De første episodene ble også sendt i andre europeiske land, men ingen steder slo de så godt an som i Norge, hvor gatene ble påstått å være folketomme mens serien gikk. 

Den første av til sammen 44 episoder gikk i NRK radio den 17. januar 1962. Skuespilleren Frank Robert var mannen bak Dickie Dick Dickens' stemme og Lasse Kolstad og Sverre Hansen hadde de bærende roller som fortellere i serien. Jack Fjeldstad tolket rollen som Jim Cooper, mens Randi Nordby tolket rollen som Dickies noe dumme og meget deilige forlovede, Effie Marconi. Tore Foss spilte fullmektig Hillbilly.

I 2001 ble Dickie Dick Dickens kåret til «Tidenes kriminalhørespill», og gikk deretter til topps i kåringen «Tidenes hørespill» av Nitimens radiolyttere. Serien har flere ganger gått i reprise på NRK radio, senest sommeren 2013.

Handling
Dickie Dick Dickens var den farligste mann på det amerikanske kontinent, og konge i Chicagos underverden. Han begynte som lommetyv og endte som gangsterboss. 

Når Dickie Dick Dickens på et eller annet vis var truet eller i en farlig situasjon, kom han seg alltid ut av problemet på en elegant, snedig og ofte humoristisk måte. Han hadde en stor beundrer i sin kjære forlovede, Effie Marconi. 

Annet
I 1972 skrev Skoe selv en fortsettelse under tittelen Dickie Dick Dickens i Norge, hvor Dickens og hans venner tar en sving innom Oslo. Denne ble til et hørespill der også figurer fra andre fiktive krimunivers opptrer; blant annet Egon Olsen fra Olsenbanden og Maggie Richardson, datter av Paul Cox' følgesvenn, drosjesjåføren Richardson.

17. mars – 17. juni 2011 ble Dickie Dick Dickens spilt som figurteater ved Oslo Nye Centralteatret. Senere samme år var stykket på turné med Riksteatret:
DatoStedDatoStedDatoStedDatoStedDatoSted31/8Gjøvik/Raufoss11/9Bø i Telemark24/9Larvik12/10Finnsnes26/10Stjørdal1/9Otta13/9Skien25/9Nøtterø13/10Narvik27/10Melhus2/9Lillehammer15/9Haugesund27/9Fagernes15/10Harstad29/10Røros3/9Jessheim16/9Aksdal28/9Ål16/10Svolvær30/10Orkanger4/9Askim17/9Egersund29/9Elverum17/10Stokmarknes31/10Sunndalsøra6/9Vikersund18/9Sandnes30/9Rena19/10Bodø1/11Molde7/9Drammen19/9Kvinesdal1/10Tynset20/10Mo i Rana3/11Ålesund8/9Horten21/9Lyngdal2/10Oppdal23/10Kolvereid4/11Ørsta9/9Sandefjord22/9Grimstad10/10Alta24/10Namsos5/11Førde10/9Notodden23/9Risør11/10Tromsø25/10Steinkjer6/11Sogndal
Teaterstykket er å betrakte som et meget humoristisk konsentrat av den første hørespill-serien på 11 episoder, Underverdenens overmann!.

Hørespill (radioteater)

Dickie Dick Dickens 1 – Underverdenens overmann! (Serie 1, sendt 1. gang 1962, utgitt på CD 1998).
Dickie Dick Dickens 2 – Vente i regn – dårlig tegn! (Serie 2, sendt 1. gang 1965, utgitt på CD 1999).
Dickie Dick Dickens 3 – Velkommen, senõr Dickens! (Serie 3, sendt 1. gang 1965, utgitt på CD 2001).
Dickie Dick Dickens 4 – Nå er han der igjen! (Serie 4 og 5, sendt 1. gang hhv. 1970 og 1973, utgitt på CD 2003).
Dickie Dick Dickens 5 – i Norge (skrevet av Paul Skoe) (Sendt 1. gang 1972, utgitt på CD 2006).
Dickie Dick Dickens 6 – Underverdenens oververdenen (Sendt 1. gang 1976, utgitt på CD 2007).

Se også
Samme ektepar stod også bak radiohørespillet God aften, mitt navn er Cox.

Referanser

Eksterne lenker
 Radioteatret.info 
 Hele serien på NRK

Kategori:Norske kriminalhørespill
Kategori:Hørespill på NRK Radio
Kategori:Norske hørespill fra 1960-årene
Kategori:Norske hørespill fra 1970-årene